২০২৫ আফগানিস্তান-পাকিস্তান সংঘাত

৯ অক্টোবর ২০২৫ তারিখের ভোরে, পাকিস্তান কাবুল, খোস্ত, জালালাবাদ,   এবং পাক্তিকা,  এ তেহরিকে তালেবান পাকিস্তান (টিটিপি) কে লক্ষ্য করে বিমান হামলা চালায়, যার নাম তারা রাখে " **অপারেশন খাইবার স্টর্ম** "। এই দলের নেতা, নূর ওয়ালি মেহসুদ, আন্তর্জাতিকভাবে স্বীকৃত সন্ত্রাসী,    ছিলেন কাবুল এর আব্দুল হক স্কোয়ারে সংঘটিত হামলার প্রধান লক্ষ্যবস্তু।   তবে, তেহরিকে তালেবান পাকিস্তান নূর ওয়ালী মেহসুদ এর একটি যাচাই না করা অডিও রেকর্ডিং প্রকাশ করেছে, যেখানে সে বলেছে যে সে বেঁচে আছে।  

১১ থেকে ১২ অক্টোবর রাতে, আফগান তালেবানরা পাকিস্তানি বিমান হামলার প্রতিশোধ নিতে আফগানিস্তান-পাকিস্তান সীমান্তে একাধিক পাকিস্তানি সামরিক চৌকিতে আক্রমণ শুরু করে। হামলার পর, তালেবানের প্রতিরক্ষা মন্ত্রণালয় তাদের অভিযানের সমাপ্তি ঘোষণা করে।  তবে, পাকিস্তানি কর্মকর্তারা তালেবানের যুদ্ধবিরতি ঘোষণা প্রত্যাখ্যান করে এবং তাদের আক্রমণ অব্যাহত রাখে, যা তালেবানের একজন মুখপাত্র নিশ্চিত করে, উল্লেখ করেছে যে ১২ অক্টোবর সকাল পর্যন্ত সংঘর্ষ অব্যাহত ছিল।   একই দিনে, কান্দাহার এবং হেলমান্দ প্রদেশে পাকিস্তানি ড্রোন হামলার খবর পাওয়া গেছে, যেখানে ১৯ জন তালেবান যোদ্ধা নিহত হয়েছে, যদিও তালেবান কর্মকর্তারা এই হতাহতের বিষয়টি নিশ্চিত করেননি।  উভয় পক্ষই একে অপরের উপর ভারী ক্ষয়ক্ষতি করার এবং বেশ কয়েকটি সীমান্ত চৌকি দখল বা ধ্বংস করার দাবি করেছে। স্পিন বোলদাক  একটি তালেবান সামরিক ঘাঁটির স্যাটেলাইট ছবিতে দেখা গেছে যে সংঘর্ষের সময় এটির উল্লেখযোগ্য ক্ষতি হয়েছে। 

১৫ অক্টোবর তীব্র লড়াই আবার শুরু হয়, উভয় পক্ষই একে অপরকে সহিংসতা শুরু করার জন্য দোষারোপ করে। স্পিন বোলদাক এর আশেপাশে সবচেয়ে ভয়াবহ লড়াই সংঘটিত হয়, যেখানে বেসামরিক হতাহতের খবর পাওয়া গেছে।  পরে পাকিস্তান আফগানিস্তান এর অভ্যন্তরে "নির্ভুল" বিমান হামলার ঘোষণা দেয়, যা আফগান স্থানীয় এবং গণমাধ্যম বলেছে যে, কাবুল এবং কান্দাহার এর সামরিক স্থাপনাগুলোতে আঘাত হেনেছে, অন্যদিকে তালেবানরা কাবুল বিস্ফোরণের জন্য তেল-ট্যাঙ্কার বিস্ফোরণকে দায়ী করেছে।  ৪৮ ঘন্টার যুদ্ধবিরতি, যা কেবল পাকিস্তান প্রকাশ্যে ঘোষণা করেছিল, তার মেয়াদ শেষ হওয়ার পর পাকিস্তানি সেনাবাহিনী পাকটিকা প্রদেশে বিমান হামলা চালায়।  তালেবানরা পাকিস্তানকে পাক্তিকার বেসামরিক নাগরিকদের লক্ষ্যবস্তু করার জন্য অভিযুক্ত করেছে, অন্যদিকে পাকিস্তান অস্বীকার করেছে যে, এই হামলাগুলো তেহরিকে তালেবান পাকিস্তান একটি অংশ হাফিজ গুল বাহাদুর গ্রুপের সন্ত্রাসীদের লক্ষ্য করে করা হয়েছে।  ১৯ অক্টোবর, কাতার ঘোষণা করে যে, কাতার ও তুরস্কের মধ্যস্থতায় দোহায় বিস্তৃত আলোচনার পর আফগানিস্তান ও পাকিস্তান যুদ্ধবিরতিতে সম্মত হয়েছে।  এই যুদ্ধবিরতি ঘোষণার অধীনে, আফগান সরকার তেহরিকে তালেবান পাকিস্তান এর প্রতি সমর্থন বন্ধ করতে সম্মত হয়েছে, এবং উভয় পক্ষই একে অপরের নিরাপত্তা বাহিনী, বেসামরিক নাগরিক বা গুরুত্বপূর্ণ অবকাঠামোকে লক্ষ্যবস্তু করা থেকে বিরত থাকার প্রতিশ্রুতি দিয়েছে।  আফগানিস্তানে জাতিসংঘের সহায়তা মিশন (UNAMA) প্রকাশ করেছে যে, আফগানিস্তান এর সীমান্ত পারস্পরিক সহিংসতার কারণে ৩৭ জন বেসামরিক নাগরিক নিহত এবং ৪২৫ জন আহত হয়েছে। 

## পটভূমি
সাম্প্রতিক বছরগুলোতে পাকিস্তান আফগান সরকার এর বিরুদ্ধে অভিযোগ এনেছে যে, আফগান তালেবানের একটি শাখা তেহরিক-ই-তালেবান পাকিস্তান (টিটিপি) কে সীমান্ত পেরিয়ে পাকিস্তানে হামলার পরিকল্পনা এবং হামলা পরিচালনা করার জন্য আফগান মাটিকে নিরাপদ আশ্রয় হিসেবে ব্যবহার করার অনুমতি দিয়েছে।  

এই বিষয়টি বারবার কূটনৈতিক সম্পর্কের অবনতি ঘটিয়েছে, আফগান সার্বভৌমত্ব লঙ্ঘনের অভিযোগের প্রতিবাদ জানাতে কাবুল বেশ কয়েকবার পাকিস্তানি রাষ্ট্রদূতদের তলব করেছে।  

২০২৪ এবং ২০২৫ সালে পাক্তিকা, খোস্ত, নাঙ্গারহার এবং কুনারের মতো আফগান প্রদেশের অভ্যন্তরে সীমান্তবর্তী অভিযান এবং বিমান হামলা সংঘটিত হয়েছে, এর কারণ পাকিস্তান বারবার দাবি করেছে যে, তারা পাকিস্তান-বিরোধী সন্ত্রাসী আস্তানাগুলোকে লক্ষ্যবস্তু করেছে।   

## পাকিস্তানি বিমান হামলা
পাকিস্তান আফগানিস্তানে তেহরিকে তালেবান পাকিস্তান টিটিপি (পাকিস্তানি তালেবান) এর যোদ্ধা এবং কমান্ডারদের লক্ষ্যবস্তু করার ঘটনাটিকে " অপারেশন খাইবার স্টর্ম " হিসাবে উল্লেখ করেছে, যা মূলত পাকিস্তান বিমান বাহিনী দ্বারা পরিচালিত হয়েছিল। 

## সময়কাল
### ৯ অক্টোবর
৯ অক্টোবর ২০২৫ তারিখে, রাত প্রায় ৯:৫০ মিনিটে&nbsp; AFT,  কাবুলে দুটি বিকট বিস্ফোরণের শব্দ শোনা গেছে, বিশেষ করে ৮ নম্বর জেলায় আব্দুল হক স্কয়ার কাছে পূর্বাঞ্চলীয় সেক্টরে।   কাবুলের অন্যান্য অংশেও বিস্ফোরণ এবং গুলির শব্দ শোনা গেছে, যার ফলে বাসিন্দারা বিশ্বাস করতে শুরু করে যে বিমান হামলা হয়েছে।  প্রত্যক্ষদর্শীরা বিস্ফোরণের কিছুক্ষণ পরেই আকাশে বিমানের শব্দ শুনতে পান বলে জানিয়েছে। পরবর্তী প্রতিবেদনে বলা হয়েছে যে তেহরিক-ই-তালেবান পাকিস্তান (টিটিপি) এর নেতা নূর ওয়ালি মেহসুদ সম্ভবত এই হামলার লক্ষ্যবস্তু ছিলেন।   তবে, তেহরিকে তালেবান পাকিস্তান নূর ওয়ালি মেহসুদ একটি স্বাধীন ভাবে যাচাই না করা অডিও রেকর্ডিং প্রকাশ করেছে, যেখানে তিনি দাবি করেছেন যে তিনি আক্রমণ থেকে বেঁচে গেছেন।  খোস্ত, জালালাবাদ,   এবং পাক্তিকায় বিমান হামলা চালানো হয়েছে বলে জানা গেছে।  তবে, আফগান সরকার কেবল কাবুল এবং পাক্তিকায় বিমান হামলার বিষয়টি নিশ্চিত করেছে। 

তেহরিকে তালেবান পাকিস্তান এর একজন কর্মকর্তা নিশ্চিত করেছেন যে কাবুলে বিমান হামলায় তাদের দলের অন্তত দুইজন জ্যেষ্ঠ সদস্য নিহত হয়েছে।  কিছু সূত্র দাবি করেছে যে তেহরিকে তালেবান পাকিস্তান এর আমির নূর ওয়ালি মেহসুদ এই হামলায় নিহত হয়েছে;    তবে, তেহরিকে তালেবান পাকিস্তান  নূর ওয়ালি মেহসুদ এর একটি যাচাই না করা ভয়েস রেকর্ডিং প্রকাশ করেছে, যেখানে তিনি নিজেকে জীবিত দাবি করেছে।  পরে নূর ওয়ালি মেহসুদ একটি ভিডিও প্রকাশ করে যেখানে দেখানো হয় যে তিনি বেঁচে আছে এবং পাকিস্তান বিমান বাহিনীর (পিএএফ) হামলা থেকে বেঁচে গেছে।  

আফগান সাংবাদিকরা উল্লেখ করেছেন যে আফগান তালেবানরা পাকিস্তান এর দ্বারা আক্রান্ত এলাকাগুলোতে প্রবেশাধিকার সীমিত করেছে।  

### ১১ অক্টোবর
১১ অক্টোবর রাতে, আফগান তালেবানরা - কারি ফাসিহউদ্দিনের নেতৃত্বে ইসলামিক ন্যাশনাল আর্মির মাধ্যমে - আফগানিস্তান-পাকিস্তান সীমান্তে একাধিক পাকিস্তানি সামরিক চৌকিতে আক্রমণ শুরু করে। আফগান কর্মকর্তারা জানিয়েছে যে, আফগানিস্তানে পাকিস্তানি বিমান হামলার প্রতিশোধ হিসেবে এই আক্রমণ করা হয়েছে।     আফগান সরকার দাবি করেছে যে তারা ৫৮ জন পাকিস্তানি সেনাকে হত্যা করেছে, যার মধ্যে ৯ জন আফগান সেনা নিহত হয়েছে।  হামলার কয়েক ঘন্টা পর, আফগান প্রতিরক্ষা মন্ত্রণালয় ঘোষণা করে যে পাকিস্তানের বিরুদ্ধে এই গোষ্ঠীর অভিযান শেষ হয়েছে। কিন্তু সতর্ক করে দিয়ে বলা হয়েছে যে ভবিষ্যতে আফগানিস্তান এর আকাশসীমা লঙ্ঘন করলে তারা "চূড়ান্ত প্রতিক্রিয়া" দেখাবে।  তবে পাকিস্তানি কর্মকর্তারা বলেছে যে, তারা আফগান সরকার এর একতরফা যুদ্ধবিরতি ঘোষণা প্রত্যাখ্যান করেছে এবং আফগানিস্তান এর সামরিক অবস্থানগুলোতে আক্রমণ চালিয়ে যাচ্ছে।    তালেবানের একজন মুখপাত্র এটি নিশ্চিত করে উল্লেখ করেছে যে, ১২ অক্টোবর সকাল পর্যন্ত আফগান সামরিক চৌকিগুলোতে আক্রমণ অব্যাহত ছিল।  পাকিস্তান সেনাবাহিনী দাবি করেছে যে তারা ২০০ জন আফগান এবং তেহরিকে তালেবান পাকিস্তান এর বাহিনীকে হত্যা করেছে, যার মধ্যে ২৩ জন পাকিস্তানি সৈন্য নিহত এবং আরও ২৯ জন আহত হয়েছে সীমান্ত পারস্পরিক গুলিবর্ষণে।  তাছাড়া, পাকিস্তান সশস্ত্র বাহিনীর মিডিয়া শাখা, ইন্টার-সার্ভিসেস পাবলিক রিলেশনস (আইএসপিআর) দাবি করেছে যে কুররাম, চাগাই এবং ঝোবের মতো সীমান্তবর্তী অঞ্চলগুলোর সংলগ্ন আফগান সামরিক চৌকিগুলো ধ্বংস করা হয়েছে।  আইএসপিআর আরও জানিয়েছে যে অভিযানে একটি আফগান হামভি ধ্বংস করা হয়েছে, এবং আঙ্গুর আড্ডায় একটি আফগান সীমান্ত চৌকির উপরে পাকিস্তানি পতাকা উত্তোলন করা হয়েছে। 

### ১২ অক্টোবর
১২ অক্টোবর, আফগানিস্তান এর স্থানীয় সূত্র জানিয়েছে যে আফগানিস্তান এর দক্ষিণাঞ্চলীয় প্রদেশ কান্দাহার এবং হেলমান্দে পাকিস্তান এর একটি ড্রোন হামলায় কমান্ডার হাজি নুসরাত সহ ১৯ জন তালেবান যোদ্ধা নিহত হয়েছে। আফগান কর্মকর্তারা ড্রোন হামলায় হতাহতের সংখ্যা নিশ্চিত করেনি। 

একই দিনে, আফগান সরকারের মুখপাত্র জাবিউল্লাহ মুজাহিদ X- (সাবেক টুইটার) তে একটি পোস্টে বলেন যে পাকিস্তানের সামরিক চৌকিগুলোতে হামলার সময় নয়জন আফগান তালেবান যোদ্ধা নিহত এবং ১৬ থেকে ১৮ জন আহত হয়েছে।  তিনি আরও দাবি করেন যে আফগান তালেবানরা ৫৮ জন পাকিস্তানি সৈন্যকে হত্যা করেছে, ৩০ জনকে আহত করেছে এবং ২৫টি পাকিস্তানি সামরিক চৌকি দখল করেছে।   তবে, পাকিস্তানি সামরিক বাহিনী বা স্বাধীন গণমাধ্যম এই দাবিগুলো নিশ্চিত করেনি। পাকিস্তানের রাষ্ট্রীয় গণমাধ্যম দাবি করেছে যে তাদের সশস্ত্র বাহিনী ২১টি আফগান সীমান্ত চৌকি দখল করেছে, চৌকিতে থাকা তালেবান যোদ্ধারা হয় নিহত হয়েছে অথবা পালিয়ে গেছে এবং কেউ কেউ কুর্রাম জেলায় আত্মসমর্পণ করেছে বলে অভিযোগ রয়েছে।   পাকিস্তান সশস্ত্র বাহিনীর মিডিয়া শাখা, ইন্টার-সার্ভিসেস পাবলিক রিলেশনস, সীমান্তবর্তী আফগান অবস্থানগুলোতে তাদের হামলার আকাশ ফুটেজ প্রকাশ করেছে। বিবিসি ভেরিফাই নিশ্চিত করেছে যে পাকিস্তানি বিমান হামলার পর স্পিন বোলদাকে একটি আফগান নিরাপত্তা কম্পাউন্ডের উল্লেখযোগ্য ক্ষতি হয়েছে। 

পাকিস্তানি বাহিনী বেলুচিস্তানের তোরখাম সীমান্ত ক্রসিং এবং চামান সীমান্ত ক্রসিং বন্ধ করে দেয়, যার ফলে এই রুট দিয়ে যেকোনো ব্যবসা-বাণিজ্য বন্ধ হয়ে যায়। 

পাকিস্তানের প্রধানমন্ত্রী শেহবাজ শরীফ পাকিস্তানি বাহিনীর সাথে আফগান সংঘর্ষের "কঠোর প্রতিশোধ" নেওয়ার প্রতিশ্রুতি দিয়েছে। পাকিস্তানের স্বরাষ্ট্রমন্ত্রী মহসিন নকভি বলেছে যে, আফগানিস্তান "ভারত এর মতো উপযুক্ত জবাব" পাবে, সেই বছরের মে মাসে ভারতের সাথে পাকিস্তানের পূর্ববর্তী সংঘাতের কথা উল্লেখ করে যেখানে যুদ্ধবিরতি হওয়া সত্ত্বেও পাকিস্তান জয় পাবার দাবি করার চেষ্টা করেছিল।   পাকিস্তানের পররাষ্ট্রমন্ত্রী ইসহাক দার সীমান্তে আফগানিস্তান ও পাকিস্তানি বাহিনীর মধ্যে সংঘর্ষে উদ্বেগ প্রকাশ করেছে।  পাকিস্তানের সেনাপ্রধান অসীম মুনির আফগান সীমান্ত পরিদর্শন করেছে এবং ফ্রন্টলাইন অবস্থানগুলো পরিদর্শন করেছে। 

নয়াদিল্লিতে এক সংবাদ সম্মেলনে কাতার ও সৌদি আরবের অনুরোধের পরিপ্রেক্ষিতে আফগান পররাষ্ট্রমন্ত্রী আমির খান মুত্তাকি সাময়িকভাবে যুদ্ধবিরতি ঘোষণা করে।  

### ১৪ অক্টোবর
১৪ থেকে ১৫ অক্টোবর রাতে, কুর্রাম এর কাছে গুলি বিনিময়ের ঘটনা ঘটে। পাকিস্তানের রাষ্ট্রীয় সূত্র অনুসারে, আফগানিস্তান তালেবান এবং তেহরিকে তালেবান পাকিস্তান বাহিনী "বিনা উস্কানিতে গুলি চালায়" এবং পাকিস্তানি বাহিনী ও পাল্টা জবাব দেয়। 

### ১৫ অক্টোবর
১৫ অক্টোবরের ভোরে, আফগানিস্তান-পাকিস্তান সীমান্তে আফগান ও পাকিস্তানি বাহিনীর মধ্যে সংঘর্ষ শুরু হয়, উভয় পক্ষই একে অপরকে আক্রমণকারী হিসেবে অভিযুক্ত করে।  আফগান তালেবানের মুখপাত্রের মতে, স্পিন বোলদা এর সংঘর্ষে কমপক্ষে ১২ জন আফগান বেসামরিক নাগরিক নিহত হয়েছে, এবং আরও ১০০ জনেরও বেশি আহত হয়েছে বলে জানা গেছে।  তবে, কান্দাহার এর স্থানীয় সূত্রগুলো বেসামরিক হতাহতের সংখ্যা বেশি বলে জানিয়েছে, কমপক্ষে ২৯ জন নিহত এবং ১২২ জন আহত হয়েছে।  জেলা হাসপাতালের একজন কর্মকর্তার মতে, আহতদের মধ্যে কমপক্ষে ৮০ জন নারী ও শিশু রয়েছে।  তালেবান মুখপাত্র আরও দাবি করেছেন যে আফগান যোদ্ধারা স্পিন বোলদা কে বেশ কয়েকটি সীমান্ত চৌকি দখল এবং ধ্বংস করেছে, যার ফলে পাকিস্তানি নিরাপত্তা কর্মীদের হতাহতের ঘটনা ঘটেছে, যদিও মৃতের সংখ্যা নির্দিষ্টভাবে জানানো হয়নি।  পাকিস্তানি কর্মকর্তারা আফগান দাবিগুলোকে মিথ্যা প্রচারণা হিসেবে  প্রত্যাখ্যান করেছে,   এবং বলেছে যে তারা ১৫ থেকে ২০ জন তালেবান যোদ্ধাকে হত্যা করেছে এবং আরও বেশ কয়েকজনকে আহত করেছে।    পাকিস্তানি কর্মকর্তারা আরও জানিয়েছেন যে সংঘর্ষের সময় ৬ জন পাকিস্তানি নিরাপত্তা কর্মী নিহত এবং ৪ জন বেসামরিক ব্যক্তি আহত হয়েছে।   কুর্রামে, পাকিস্তানি কর্মকর্তারা জানিয়েছেন যে তারা আফগান বাহিনীর আটটি অবস্থান ধ্বংস করেছে—যার মধ্যে ছয়টি ট্যাঙ্কও রয়েছে—এবং পাল্টা আক্রমণে আফগান তালেবান এবং তেহরিকে তালেবান পাকিস্তান উভয়েরই ২৫ থেকে ৩০ জন যোদ্ধাকে হত্যা করেছে।  

একই দিনে, পাকিস্তানি কর্মকর্তারা ঘোষণা করে যে, তারা আফগানিস্তান এর অভ্যন্তরে বেশ কয়েকটি সামরিক স্থাপনা লক্ষ্য করে ধারাবাহিকভাবে নির্ভুল বিমান হামলা চালিয়েছে। কর্মকর্তাদের মতে, তালেবান এবং তেহরিকে তালেবান পাকিস্তান এর গুরুত্বপূর্ণ আস্তানাগুলোতে হামলা চালানো হয়েছে, যেখানে কয়েক ডজন বিদেশী এবং আফগান কর্মী নিহত হয়েছে। পাকিস্তানি কর্মকর্তাদের মতে, কাবুলে বিমান হামলাটি বিশেষভাবে পাকিস্তান বিরোধী সন্ত্রাসীদের সদর দপ্তর এবং নেতৃত্বকে লক্ষ্য করে চালানো হয়েছিল।  আফগান সংবাদমাধ্যম সূত্রে জানা গেছে, কান্দাহার এ পাকিস্তানের বিমান হামলায় চতুর্থ এবং অষ্টম তালেবান ব্রিগেডের পাশাপাশি পঞ্চম সীমান্ত কর্পসও ক্ষতিগ্রস্ত হয়েছে, যেখানে ১৫ থেকে ২০ জন তালেবান যোদ্ধা নিহত হয়েছে বলে জানা গেছে। 

পাকিস্তান সংঘর্ষের সময় আফগান সামরিক অবস্থানগুলোতে বিমান হামলার ভিডিও ফুটেজ প্রকাশ করেছে, যার মধ্যে রয়েছে দুররানি ক্যাম্প, মনোজবা ক্যাম্প ব্যাটালিয়ন সদর দপ্তর, মনোজবা ক্যাম্প-২ এবং বেলুচিস্তান প্রদেশের নুশকি জেলার সংলগ্ন গজনলি সদর দপ্তর।  রেডিও টেলিভিশন আফগানিস্তান (আরটিএ) স্পিন বোলদা কে পাকিস্তানি ড্রোন হামলার বিষয়টি নিশ্চিত করেছে।  স্পিন বোলদা কে একটি আফগান সামরিক গাড়িতে পাকিস্তানি গোলাবারুদের আঘাতের একটি ভিডিও বিবিসি ভেরিফাই নিশ্চিত করেছে।  স্পিন বোলদা কে উভয় পক্ষের গোলাগুলির সময় আরটিএ-র সাংবাদিক আব্দুল গফুর আবেদ নিহত এবং আরও একজন আহত হন।  কান্দাহারে, স্থানীয়রা একটি আফগান সামরিক ঘাঁটিতে বিমান হামলা এবং আইনো মিনা বসতি তে আরও দুটি লক্ষ্যবস্তুতে হামলার খবর দিয়েছে। আফগান নিরাপত্তা কর্মীরা আইনো মিনায় প্রবেশ বন্ধ করে দেয়, কাউকে এলাকায় প্রবেশ করতে বাধা দেয়। আফগান রাষ্ট্রীয় গণমাধ্যম জানিয়েছে যে কান্দাহার এ পাকিস্তানি বিমান হামলায় বেশ কয়েকজন বেসামরিক লোক নিহত হয়েছে। 

কাবুলে, একজন বাসিন্দা চারটি বড় বিস্ফোরণের শব্দ শুনেছে বলে জানিয়েছেন, কয়েক মিনিট অন্তর অন্তর বিস্ফোরণ অব্যাহত রয়েছে। বিস্ফোরণের ঠিক কয়েক মুহূর্ত আগে বেশ কয়েকজন বাসিন্দা আকাশে যুদ্ধবিমানের উড়ানের শব্দ শুনেছে বলে জানিয়েছে।  বাসিন্দারা জানিয়েছে যে, বিমান হামলায় লুলু টাওয়ার, একটি আবাসিক ভবন এবং আরেকটি ভবন লক্ষ্যবস্তু করা হয়েছিল। স্থানীয়দের মতে, কিছু তালেবান কর্মকর্তা হয়তো টাওয়ারের অ্যাপার্টমেন্টগুলোতে থাকতেন।  আফগান কর্মকর্তারা আফগানিস্তানে বিমান হামলার নতুন কোনও খবর প্রত্যাখ্যান করেছে এবং তেল ট্যাঙ্কার বিস্ফোরণের জন্য বিস্ফোরণকে দায়ী করেছে। 

১৫ অক্টোবর আফগানিস্তানের জাতীয় প্রতিরোধ ফ্রন্ট একটি আক্রমণ পরিচালনা করে, যেখানে কুন্দুজে তালেবানদের পুণ্য প্রচার ও পাপ প্রতিরোধের উপ-প্রধান ক্বারী বশিরকে হত্যা করা হয়। 

### ১৬ অক্টোবর
স্থানীয় স্বাস্থ্য কর্মকর্তাদের মতে, স্পিন বোলদাকে সংঘর্ষে আফগান পক্ষের মৃতের সংখ্যা বেড়ে ৪০ জনে দাঁড়িয়েছে।  কমপক্ষে ১৭১ জন আহত রয়েছেন, যাদের মধ্যে বেশ কয়েকজনের অবস্থা আশঙ্কাজনক। আফগান গণমাধ্যমের মতে, নিহতদের মধ্যে কোনও তালেবান সামরিক কর্মী ছিল কিনা তা এখনও স্পষ্ট নয়। তবে, দক্ষিণ আফগানিস্তান থেকে প্রাপ্ত খবরে বলা হয়েছে যে বেশ কয়েকজন তালেবান যোদ্ধার মৃতদেহ স্পিন বোলদাক এবং কাছাকাছি জেলাগুলোতে স্থানান্তরিত করা হয়েছে। আফগান সরকার হতাহতের কোনও পরিসংখ্যান প্রকাশ করেনি। 

### ১৭ অক্টোবর
আফগানিস্তানে জাতিসংঘের সহায়তা মিশন (UNAMA) প্রকাশ করেছে যে গত সপ্তাহে সীমান্ত পারস্পরিক সহিংসতার কারণে ৩৭ জন বেসামরিক নাগরিক নিহত এবং ৪২৫ জন আহত হয়েছে। পাকতিয়া, পাকটিকা, খোস্ত, কুনার, কান্দাহার এবং হেলমান্দ প্রদেশে সবচেয়ে বেশি হতাহতের ঘটনা ঘটেছে।  

৪৮ ঘন্টার যুদ্ধবিরতির মেয়াদ শেষ হওয়ার পর একই দিনে, পাকিস্তান পাক্তিকা প্রদেশে বিমান হামলা চালায়।  তালেবান কর্মকর্তাদের মতে, বিমান হামলা তিনটি স্থানে লক্ষ্যবস্তু করা হয়েছিল,  যার মধ্যে একটিতে একটি বাড়িতে আঘাত হানা হয়েছিল এবং ১০ জন নিহত হয়েছিল। নিহতদের মধ্যে স্থানীয় ক্রিকেট খেলোয়াড়, মহিলা এবং শিশুরাও ছিল।  আন্তর্জাতিক ক্রিকেট কাউন্সিল (ICC) তিনজন আফগান ক্রিকেটারের মৃত্যুর জন্য দুঃখ প্রকাশ করেছে, সহিংসতার নিন্দা জানিয়েছে এবং আফগানিস্তান ক্রিকেট বোর্ড (ACB) এর সাথে সংহতি প্রকাশ করেছে, যারা ২০২৫ সালের পাকিস্তান টি-টোয়েন্টি ত্রি-দেশীয় সিরিজ থেকে তাদের প্রত্যাহারের ঘোষণা দিয়েছে, যা নিহতদের প্রতি শ্রদ্ধা জানাতে নভেম্বর মাসে অনুষ্ঠিত হওয়ার কথা ছিল।  একজন আফগান মুখপাত্র বিমান হামলার বিষয়টি নিশ্চিত করে দাবি করেছে যে, এগুলো বেসামরিক নাগরিকদের লক্ষ্য করে চালানো হয়েছে এবং কাবুল প্রতিক্রিয়া জানানোর অধিকার সংরক্ষণ করে, তবে আলোচনাকারী দলের প্রতি শ্রদ্ধার কারণে যোদ্ধাদের পিছু হটতে নির্দেশ দিয়েছে।  তবে, পাকিস্তানি কর্মকর্তাদের মতে, হাফিজ গুল বাহাদুর গ্রুপের সন্ত্রাসীদের আস্তানা লক্ষ্য করে বিমান হামলা চালানো হয়, যার ফলে কয়েক ডজন সশস্ত্র যোদ্ধা নিহত হয়। 

## যুদ্ধবিরতি
১৯ অক্টোবর, কাতার ঘোষণা করে যে সৌদি আরব, কাতার এবং তুরস্কের মধ্যস্থতায় দোহায় ব্যাপক আলোচনার পর আফগানিস্তান ও পাকিস্তান উভয় সরকারই যুদ্ধবিরতিতে সম্মত হয়েছে।  চুক্তি অনুসারে, আফগান সরকার পাকিস্তানের বিরুদ্ধে আক্রমণকারী গোষ্ঠীগুলোকে সমর্থন বন্ধ করতে সম্মত হয়েছে, যখন উভয় পক্ষ "একে অপরের নিরাপত্তা বাহিনী, বেসামরিক নাগরিক বা গুরুত্বপূর্ণ অবকাঠামোকে লক্ষ্যবস্তু করা থেকে বিরত থাকবে।" 

## প্রভাব
২৯ অক্টোবর, ইস্তাম্বুলে অনুষ্ঠিত প্রথম দফার শান্তি আলোচনা ব্যর্থ হওয়ার পর, পাকিস্তান ক্ষমতাসীন তালেবান সরকারকে 'নিশ্চিহ্ন' করার হুমকি দেয়।  পাকিস্তানের তথ্যমন্ত্রী আতাউল্লাহ তারার বলেছে যে, তুরস্ক এবং কাতার উভয়ের মধ্যস্থতা সত্ত্বেও সংলাপ "কোনও কার্যকর সমাধান আনতে ব্যর্থ হয়েছে"।  পাকিস্তানের প্রতিরক্ষামন্ত্রী খাজা আসিফ বলেছে যে, আফগান আলোচকরা একটি চুক্তি থেকে সরে এসেছে।  একজন আফগান কর্মকর্তা বলেছে যে, আলোচনার সময় পাকিস্তান "অযৌক্তিক দাবি" করেছে এবং আফগানিস্তানে হামলা চালানোর জন্য সন্ত্রাসী গোষ্ঠীগুলো এর দ্বারা সীমান্তবর্তী আকাশসীমা লঙ্ঘন এবং পাকিস্তানি ভূখণ্ড ব্যবহার সম্পর্কে আফগান উদ্বেগের কোনও সমাধান করেনি। 

৩০শে অক্টোবর, শান্তি আলোচনা পুনরায় শুরু হওয়ার পর, যুদ্ধবিরতি আরও এক সপ্তাহের জন্য বাড়ানোর সিদ্ধান্ত নেওয়া হয়।  ৫ নভেম্বর, ইস্তাম্বুলে তৃতীয় দফার আলোচনার আগে, খাজা আসিফ পুনর্ব্যক্ত করেন যে আলোচনা ব্যর্থ হলে উত্তেজনা বৃদ্ধি পাবে এবং যুদ্ধ হবে।  ৭ নভেম্বর সীমান্তে সংক্ষিপ্ত গুলি বিনিময় হয়, যার ফলে আফগান পক্ষের ৫ জন নিহত এবং ৬ জন আহত হয়।  ৮ নভেম্বর, শান্তি আলোচনা আবার ভেঙে যায় কিন্তু যুদ্ধবিরতি কার্যকর থাকে। জাবিউল্লাহ মুজাহিদ বলেন যে, আলোচনা ব্যর্থ হয়েছে কারণ পাকিস্তান আফগানিস্তানকে পাকিস্তানের অভ্যন্তরীণ নিরাপত্তার দায়িত্ব নেওয়ার দাবি করেছিল, যা সম্পর্কে তিনি বলেছিলেন যে, এটা আফগানিস্তানের ক্ষমতার বাইরে। উপ-স্বরাষ্ট্রমন্ত্রী এবং আলোচনা দলের সদস্য রহমতুল্লাহ নাজিব বলেছেন যে আলোচনা ব্যর্থ হয়েছে কারণ মধ্যস্থতাকারীদের সমর্থনে পাকিস্তান হিবাতুল্লাহ আখুন্দজাদার ফতোয়া চেয়েছিল যেখানে পাকিস্তানে চলমান সমস্ত যুদ্ধকে অবৈধ ঘোষণা করা হয়েছিল।  তিনি বলেন, তালেবান প্রতিনিধিদল এই ধারণাটি সরাসরি প্রত্যাখ্যান করেনি, তবে জোর দিয়ে বলেছে যে কেবল দার আল-ইফতাই এই ধরনের রায় জারি করতে পারে এবং যেকোনো ফতোয়া কেবল ইসলামী আইনের ভিত্তিতে হবে, বিদেশী চাপের ভিত্তিতে নয়। নাজিব স্বীকার করেছেন যে, এই শর্তসাপেক্ষ অবস্থান পাকিস্তানের কাছে অগ্রহণযোগ্য এবং সুনির্দিষ্ট ফলাফল ছাড়াই আলোচনা শেষ করতে ভূমিকা রেখেছে।   খাজা আসিফ উল্লেখ করেছে যে, আফগান ভূখণ্ড থেকে কোনও আক্রমণ না হলে যুদ্ধবিরতি অব্যাহত থাকবে।   তবে, ১১ নভেম্বর, ইসলামাবাদে বোমা হামলার ঘটনায় "যুদ্ধাবস্থা" ঘোষণা করার পর, আসিফ বলেন যে, 'কাবুলের শাসকদের' সাথে আলোচনার আশা করা ভুল হবে, তিনি আফগানিস্তানের বিরুদ্ধে আক্রমণ প্রতিরোধ না করার অভিযোগ করেন, যখন আফগানিস্তান কোনও দায় অস্বীকার করে।   একটি পাকিস্তানি সংবাদপত্রকে দেওয়া সাক্ষাৎকারে আসিফ বলেন যে, তালেবানের সাথে পাকিস্তানের টানাপোড়েনপূর্ণ সম্পর্ক স্থিতিশীল করার প্রচেষ্টা নির্ভর করছে সীমান্ত পারাপারের আক্রমণ বন্ধে তালেবানের কাছ থেকে লিখিত নিশ্চয়তা পাওয়ার উপর এবং এই প্রতিশ্রুতিকে তুরস্ক, সৌদি আরব, সংযুক্ত আরব আমিরাত, ইরান, চীন এবং কাতার সহ আঞ্চলিক শক্তিগুলোর সমর্থন দেওয়া উচিত।  পরে তিনি আরো বলেছিলেন যে, তালেবানদের কাছ থেকে তার আর কোনও ইতিবাচক প্রত্যাশা নেই। 

৩ ডিসেম্বর, সৌদি আরবের মধ্যস্থতার প্রচেষ্টা ব্যর্থ হয়। 

### ক্রীড়া সম্পর্ক
পাকটিকা প্রদেশে তিনজন স্থানীয় ক্রিকেটারের মৃত্যুর প্রতিক্রিয়ায়, আফগানিস্তান ক্রিকেট বোর্ড (এসিবি) পাকিস্তানে আয়োজিত আফগানিস্তান, পাকিস্তান এবং শ্রীলঙ্কা জাতীয় ক্রিকেট দলের মধ্যে অনুষ্ঠিত ত্রি -দেশীয় টি-টোয়েন্টি সিরিজ থেকে নিজেদের প্রত্যাহার করে নিয়েছে।  আফগানিস্তানের প্রত্যাহার সত্ত্বেও, পাকিস্তান ক্রিকেট বোর্ড (পিসিবি) ঘোষণা করেছে যে জিম্বাবুয়ে আফগানিস্তানের স্থলাভিষিক্ত হবে, কেবল এই বলে যে "আফগানিস্তানের সিরিজে অংশগ্রহণের অক্ষমতা" সম্পর্কে তাদের অবহিত করা হয়েছে।  পাকিস্তান ক্রিকেট বোর্ড আরও জানিয়েছে যে, সিরিজটি নির্ধারিত সময়সূচী অনুসারে চলবে, খেলাগুলো লাহোর এবং রাওয়ালপিন্ডিতে অনুষ্ঠিত হবে। 

### আফগানিস্তান
সংঘর্ষের সময়, তালেবানরা কাবুলের একটি বেসরকারি সম্প্রচারক শামশাদ টিভি বন্ধ করে দেয়, অভিযোগ করে যে এটি পাকিস্তানের সাথে সাম্প্রতিক সীমান্ত যুদ্ধের "পর্যাপ্তভাবে" কভার করতে ব্যর্থ হয়েছে এবং "তালেবানদের অবস্থান" রক্ষা করেনি। তালেবানের জেনারেল ডিরেক্টরেট অফ ইন্টেলিজেন্সের সরাসরি নির্দেশের পরে এই স্থগিতাদেশ আফগানিস্তানে গণমাধ্যমের স্বাধীনতা নিয়ে উদ্বেগ প্রকাশ করেছে। আঞ্চলিক ও রাজনৈতিক উন্নয়নের তুলনামূলকভাবে স্বাধীন কভারেজ প্রদানকারী কয়েকটি সংবাদমাধ্যমের মধ্যে শামশাদ টিভি, তালেবানের বর্ণনার সাথে সামঞ্জস্যপূর্ণ না হওয়ার জন্য সমালোচিত হয়েছিল। আফগানিস্তান জার্নালিস্টস সেন্টার (এএফজেসি) এবং আফগানিস্তান মিডিয়া সাপোর্ট অর্গানাইজেশন (এএমএসও) এর মতো মিডিয়া সংস্থাগুলো এই পদক্ষেপকে সংবাদমাধ্যমের উপর স্পষ্ট হস্তক্ষেপ বলে নিন্দা জানিয়েছে এবং সিদ্ধান্তটি প্রত্যাহারের আহ্বান জানিয়েছে, জোর দিয়ে বলেছে যে, এই ধরনের পদক্ষেপ গণমাধ্যমের স্বাধীনতা এবং মত প্রকাশের স্বাধীনতা লঙ্ঘন করে। শামশাদ টিভি এখনও বন্ধের বিষয়ে কোনও মন্তব্য করেনি। 

২৪শে অক্টোবর আফগান সুপ্রিম লিডার হিবাতুল্লাহ আখুন্দজাদা কুনার নদীর উপর একটি বাঁধ নির্মাণের নির্দেশ দেন, যা সংঘাতের প্রতিক্রিয়ায় পাকিস্তান থেকে পানি প্রবাহে দেয়।  তবে, ছয় মাস পরেও, প্রস্তাবিত কুনার বাঁধের নির্মাণ কাজ শুরু হয়নি এবং বাঁধের অবস্থা সম্পর্কে কোনও আনুষ্ঠানিক অগ্রগতি প্রকাশ করা হয়নি। কুনার নদীর প্রবাহ পাকিস্তানে ( চিত্রাল ) উৎপন্ন হওয়ায় প্রকল্পটি অনিশ্চয়তার মুখোমুখি। পাকিস্তান উজানের পানি নিয়ন্ত্রণ, সীমাবদ্ধ বা ভিন্ন দিকে প্রবাহিত করতে পারে, যা প্রকল্পের কার্যকারিতা সীমিত করে এবং ভাটির প্রবাহ হ্রাস করতে পারে।  ১৪ নভেম্বর, আফগান সরকার ঘোষণা করেছে যে,  ব্যবসায়ীদের পাকিস্তান থেকে অন্য বাণিজ্য রুটে স্থানান্তরের জন্য তিন মাসের সময়সীমা রয়েছে, বিশেষ করে ইরানের চাবাহার বন্দরে বাণিজ্য স্থানান্তরের জন্য, কারণ আফগান পণ্যসম্ভারের জন্য বন্দর শুল্ক ৩০% হ্রাস করা হয়েছে।  নাঙ্গারহার চেম্বার অফ কমার্সের বোর্ড সদস্য জালমাই আজিমি বলেন যে, অনেক ব্যবসায়ী বিকল্প বাণিজ্য রুট কিনতে অক্ষম। তিনি উল্লেখ করেন যে, করাচি রুটটি আফগান পণ্যের জন্য সবচেয়ে সাশ্রয়ী মূল্যের এবং নির্ভরযোগ্য ট্রানজিট বিকল্প ছিল, যা সময়মত সরবরাহ নিশ্চিত করে।  পাকিস্তানের প্রতিরক্ষামন্ত্রী খাজা আসিফ জিও নিউজকে বলেন যে, আফগানিস্তান এর সিদ্ধান্ত পাকিস্তানের কোনও অর্থনৈতিক ক্ষতি করে না।  একটি আফগান সংবাদমাধ্যমের তদন্তে জানা গেছে যে বিকল্প বাণিজ্য পথগুলো উল্লেখযোগ্যভাবে বেশি ব্যয়বহুল, ইরানের চাবাহার বন্দর দিয়ে ট্রানজিট পাকিস্তানের করাচি বন্দরের তুলনায় প্রতি কন্টেইনারে দ্বিগুণ খরচ হয়। সংবাদমাধ্যমটি উল্লেখ করেছে যে রাজনৈতিক উত্তেজনা সত্ত্বেও, করাচি আফগানিস্তানের দ্রুততম এবং সস্তা বাণিজ্য পথ হিসেবে রয়ে গেছে। 

বিশ্বব্যাংকের মতে, পাকিস্তান সীমান্ত বন্ধ করে দেওয়া সত্ত্বেও অক্টোবরে আফগানিস্তানের রপ্তানি বৃদ্ধি পেয়েছে, বিশ্বব্যাংক ভারত ও উজবেকিস্তানে পন্য রপ্তানি বৃদ্ধির জন্য এই বৃদ্ধিকে দায়ী করেছে।  পাকিস্তানের সাথে তালেবানের সংঘর্ষের ফলে আফগানিস্তানেও এর জনপ্রিয়তা বৃদ্ধি পায়। 

আফগানিস্তান-পাকিস্তান সীমান্ত দীর্ঘ সময় ধরে বন্ধ থাকার ফলে আফগানিস্তানে মুদ্রাস্ফীতি বৃদ্ধি পেয়েছে এবং অর্থনীতিবিদরা সতর্ক করে দিয়েছেন যে, অব্যাহত বন্ধের ফলে খাদ্য ও ওষুধের মতো প্রয়োজনীয় পণ্যের ঘাটতি আরও খারাপ হতে পারে।  এই বন্ধের ফলে ইতিমধ্যেই বাণিজ্য ব্যাহত হয়েছে এবং সারা দেশে খাদ্য, জ্বালানি, ওষুধ এবং নির্মাণ সামগ্রীর দাম তীব্রভাবে বৃদ্ধি পেয়েছে।     কাবুলের বাসিন্দারা জানিয়েছে যে, আটা, চাল, রান্নার তেল এবং শাকসবজির মতো প্রধান পণ্যের দাম অনেক বেশি হয়ে গেছে, এবং ঘন ঘন দামের পরিবর্তন এবং সীমিত বাজার তদারকির কারণে পরিবারগুলোর জন্য মৌলিক পণ্য ক্রয় করা কঠিন হয়ে পড়েছে। ইতিমধ্যেই উচ্চমাত্রার বেকারত্ব এবং কাজের সুযোগের অভাবের কারণে, অনেক পরিবারকে ভোগ কমাতে হয়েছে, কম পরিমাণে কিনতে হয়েছে, অথবা কিছু প্রয়োজনীয় জিনিসপত্র ছাড়াই থাকতে হয়েছে।     নির্মাণ খাতও মারাত্মকভাবে ক্ষতিগ্রস্ত হয়েছিল, কারণ সিমেন্টের ঘাটতি এবং ক্রমবর্ধমান ব্যয়ের কারণে অনেক  প্রকল্প বন্ধ করে দিতে বাধ্য হয়েছিল, যার ফলে শ্রমিকরা কাজ হারিয়ে ফেলেছিল।   সীমান্ত বন্ধ থাকার ফলে আফগানিস্তানের জন্য ত্রাণবাহী কন্টেইনার সীমান্তে অথবা করাচি বন্দরে আটকে থাকতে বাধ্য হয়, এর ফলে মানবিক সংকটের কারণে ২ কোটিরও বেশি আফগান ক্ষতিগ্রস্ত হয়েছে। 

UNAMA- এর মতে, গোলাবর্ষণ এবং পাকিস্তানি বিমান হামলার শিকার ব্যক্তিরা এবং তাদের পরিবারের সদস্যরা স্থায়ী প্রতিবন্ধকতার কথা জানিয়েছেন, যার মধ্যে রয়েছে অন্ধত্ব, অঙ্গচ্ছেদ এবং দীর্ঘমেয়াদী মানসিক আঘাত। শত শত বাড়িঘর এবং ব্যবসা প্রতিষ্ঠান ক্ষতিগ্রস্ত বা ধ্বংস হয়েছে। স্পিন বোলদাকে, বারবার গোলাবর্ষণের কারণে বেশ কয়েকটি পরিবার একাধিকবার বাস্তুচ্যুত হয়েছে। 

### পাকিস্তান
আট দিনের সামরিক অচলাবস্থার পর, পাকিস্তান আফগান অভিবাসীদের নির্বাসন তীব্রভাবে বৃদ্ধি করে, ২৯ অক্টোবর প্রায় ৫,৯০০ জনকে এবং তার আগের দিন ৭,৩০০ জনেরও বেশিকে বহিষ্কার করে, আফগানিস্তানের তালেবান-পরিচালিত শরণার্থী ও প্রত্যাবাসন কমিশন অনুসারে। মানবাধিকার গোষ্ঠীগুলো সতর্ক করে দিয়েছে যে, গণ বহিষ্কার আফগানিস্তানের মানবিক সংকটকে আরও বাড়িয়ে তুলতে পারে। 

পাকিস্তান আফগানিস্তানের সাথে তার সীমান্ত অনির্দিষ্টকালের জন্য বন্ধ রেখেছিল এবং এটি পুনরায় খোলার শর্ত হিসেবে তালেবানদের কাছ থেকে নিরাপত্তার নিশ্চয়তা দাবি করেছিল।  

পাকিস্তান-আফগানিস্তান বাণিজ্য বন্ধের পর, পাকিস্তানে, বিশেষ করে ইসলামাবাদ এবং রাওয়ালপিন্ডিতে খাদ্য মূল্যস্ফীতি বেড়ে যায়, কারণ আমদানি ব্যাহত হয় এবং সীমান্তে পণ্য পরিবহন আটকে থাকে। ফলমূল, শাকসবজি এবং অন্যান্য প্রয়োজনীয় খাদ্যদ্রব্যের দাম তীব্রভাবে বৃদ্ধি পেয়েছে।  সীমান্ত বন্ধের পর, পেশোয়ারের বাজারগুলোতে, বিশেষ করে আফগান-পরিচালিত বাজারগুলোতে, কার্যকলাপ তীব্রভাবে হ্রাস পেয়েছে, ক্রেতাদের সংখ্যা উল্লেখযোগ্যভাবে কম এবং পণ্যবাহী ট্রাক আটকে পড়েছে। বাণিজ্য স্থগিতাদেশের ফলে বাণিজ্য ব্যাহত হয় এবং পাকিস্তানি ও আফগান উভয় ব্যবসায়ীর জীবিকা প্রভাবিত হয়। 

পাকিস্তানে চীনের অর্থনৈতিক স্বার্থ হুমকির মুখে পড়েছিল। মিডল ইস্ট ইনস্টিটিউটের মতে, অব্যাহত শত্রুতার ফলে আফগানিস্তান ও পাকিস্তানকে ঘিরে এই অঞ্চলে বিস্তৃত চীনা পরিকল্পনা প্রতিকূলভাবে প্রভাবিত হয়েছে। 

## বিশ্লেষণ
জার্মান-ভিত্তিক আফগান বিষয়ক বিশেষজ্ঞ ইসহাক আতমার রেডিও আজাদীকে বলেন যে, আফগান তালেবানের পররাষ্ট্রমন্ত্রী আমির খান মুত্তাকির ভারত সফরের সময় ঘটে যাওয়া এই হামলার সময়কাল "একটি কাকতালীয় ঘটনা হতে পারে না", তিনি আরও বলেন যে, "পাকিস্তান এটিকে ভারত, তালেবান সরকার এবং আঞ্চলিক বিষয় পর্যবেক্ষণকারী অন্যান্য দেশগুলোকে একটি স্পষ্ট বার্তা পাঠানোর জন্য একটি উপযুক্ত সময় হিসেবে দেখেছে।" 

ইন্টারন্যাশনাল ক্রাইসিস গ্রুপের একজন জ্যেষ্ঠ বিশ্লেষক ইব্রাহিম বাহিস বলেছেন যে, পাকিস্তান এবং আফগানিস্তান উভয়েরই লক্ষ্য সীমান্তে উত্তেজনা হ্রাসকে অগ্রাধিকার দিয়ে বৃহত্তর সংঘাত এড়ানো। তিনি উল্লেখ করেন যে, পাকিস্তানের উচ্চতর অস্ত্রশক্তির কারণে আফগান তালেবানদের তীব্রতর হওয়ার সম্ভাবনা কম। তিনি আরও বলেন, তাদের সীমিত প্রতিশোধের উদ্দেশ্য ছিল মূলত তাদের দেশীয় সর্মথকদের আশ্বস্ত করা এবং নিয়ন্ত্রণ প্রদর্শন করা। 

বিবিসির মতে, পাকিস্তানের সাথে চলমান সীমান্ত সংঘর্ষের মধ্যে আফগানিস্তানে স্যাটেলাইট চিত্র এবং যাচাইকৃত ড্রোন ফুটেজে উল্লেখযোগ্য ক্ষয়ক্ষতির প্রমাণ পাওয়া গেছে।  বিবিসি বিশ্লেষকরা ১১ থেকে ১২ অক্টোবরের মধ্যে ধারণ করা একটি ভিডিও যাচাই করেছেন, যেখানে নীল রঙের ঢালু ছাদ বিশিষ্ট তিনটি ভবনে আঘাত হানা দেখানো হয়েছে, এবং তারপরে ধোঁয়ার বিশাল মেঘ দেখা যাচ্ছে। সামাজিক যোগাযোগমাধ্যম ব্যবহারকারীরা দাবি করেছে যে, ফুটেজে সীমান্তবর্তী শহর স্পিন বোলদাক এর একটি "তালেবান শিবিরে" পাকিস্তানি ড্রোন হামলার চিত্র দেখানো হয়েছে। বিবিসির সাংবাদিকরা নিশ্চিত করেছেন যে লক্ষ্যবস্তু করা ভবনগুলো তালেবান সীমান্ত নিরাপত্তা কম্পাউন্ডের অংশ। ১৪ অক্টোবরের আরও স্যাটেলাইট ছবিতে একই ভবনের ব্যাপক ক্ষতি দেখা গেছে, যা যাচাইকৃত ভিডিওতে দেখা প্রভাবের সাথে সামঞ্জস্যপূর্ণ। 

প্রাক্তন আফগান কূটনীতিক আতিফ মাশাল এবং *[[দ্যা ডিপ্লোমেট|দ্য ডিপ্লোম্যাট-]]* এর জন্য লেখা প্রাক্তন আফগানিস্তান সরকারের কর্মকর্তা আজিজ আমিনের মতে, কাবুলে হামলা সহ আফগানিস্তানে পাকিস্তানের বিমান হামলা, ক্রমবর্ধমান অভ্যন্তরীণ অস্থিতিশীলতার প্রতিক্রিয়ায় বাহ্যিকভাবে শক্তি প্রদর্শনের জন্য পাকিস্তানি সেনাবাহিনীর একটি বৃহত্তর কৌশল প্রতিফলিত করে। তারা পাকিস্তানের সামরিক বাহিনী কর্তৃক অভ্যন্তরীণ বিষয়গুলো থেকে মনোযোগ সরিয়ে নেওয়ার জন্য বহিরাগত আগ্রাসন ব্যবহারের ঐতিহাসিক ধরণ তুলে ধরে, বিশেষ করে তেহরিকে তালেবান পাকিস্তান এর উত্থান, যার মূলে রয়েছে পাকিস্তানের অতীতের সন্ত্রাসী গোষ্ঠীগুলোকে সমর্থন করা। লেখকরা মনে করেন যে, বিমান হামলা এবং হুমকি সহ পাকিস্তানের জবরদস্তিমূলক কৌশলগুলো কূটনৈতিক প্রচেষ্টাকে দুর্বল করে দিয়েছে, আফগানিস্তানের সাথে সম্পর্কের টানাপোড়েন সৃষ্টি করেছে এবং আঞ্চলিক বিচ্ছিন্নতার অনুভূতি ক্রমবর্ধমান করেছে। 

আফগানিস্তান ইন্টারন্যাশনাল সূত্রের বরাত দিয়ে জানিয়েছে যে হিবাতুল্লাহ আখুন্দজাদার ঘনিষ্ঠ তালেবান নেতারা উদ্বিগ্ন ছিলেন যে পাকিস্তানের সাথে অব্যাহত সংঘাত তাদের ভারী অস্ত্রশস্ত্র নিঃশেষ করে দিতে পারে, যার ফলে কাতারি-তুর্কি মধ্যস্থতা যুদ্ধ বন্ধের জন্য একটি আকর্ষণীয় বিকল্প হয়ে উঠবে।  আফগান ভূখণ্ডে পাকিস্তানি বিমান হামলার পর, হিবাতুল্লাহ আখুন্দজাদা প্রতিশোধমূলক পদক্ষেপের পূর্ণ ক্ষমতা কাবুলে প্রতিরক্ষামন্ত্রী মোল্লা ইয়াকুব মুজাহিদের নেতৃত্বে একটি সামরিক কমিশনকে অর্পণ করে।  চলমান যুদ্ধ সত্ত্বেও, হিবাতুল্লাহ আখুন্দজাদা সীমিত, প্রতিরক্ষামূলক প্রতিক্রিয়া পছন্দ করতেন এবং সামরিক কর্মকর্তাদের সাথে সরাসরি বৈঠক এড়িয়ে চলতেন। হিবাতুল্লাহ আখুন্দজাদা আশা করেননি যে, ইসলামাবাদের সাথে যুদ্ধ আরও বিস্তৃত হবে এবং পাকিস্তান আফগান ভূখণ্ডে পুনরায় আক্রমণ করবে। উত্তেজনার মধ্যে, তিনি কাতার এবং তুরস্কের পৃষ্ঠপোষকতায় পাকিস্তানের সাথে যুদ্ধবিরতি আলোচনার জন্য মোল্লা ইয়াকুব মুজাহিদ এর নেতৃত্বে একটি প্রতিনিধিদলকে দোহায় যাওয়ার অনুমতি দেন। 

## প্রতিক্রিয়া
পাকিস্তান ও আফগানিস্তানের কর্মকর্তারা সংঘর্ষ শুরুর জন্য একে অপরকে দোষারোপ করেছে। প্রাণঘাতী সংঘর্ষের পর, জাতিসংঘ সহ বেশ কয়েকটি দেশ উভয় পক্ষকে উত্তেজনা কমাতে এবং কূটনৈতিক উপায়ে তাদের সমস্যা সমাধানের আহ্বান জানিয়েছে। আফগানিস্তান ইন্টারন্যাশনালের একটি প্রতিবেদনে বলা হয়েছে যে, এখনও পর্যন্ত কোনও দেশই আফগানিস্তানের উপর পাকিস্তানের আক্রমণের নিন্দা করেনি। 

### আফগানিস্তান
সরকার বিস্ফোরণের তদন্ত শুরু করেছে, মুখপাত্র জাবিউল্লাহ মুজাহিদ বলেছেন যে, কোনও ক্ষয়ক্ষতি বা হতাহতের খবর নিশ্চিত করা হয়নি।   হামলার পরের দিন, আফগান প্রতিরক্ষা মন্ত্রণালয় কাবুল এবং পাকতিকা বিস্ফোরণের জন্য পাকিস্তানকে দায়ী করে, কোনও বিবরণ প্রকাশ না করেই।  আফগানিস্তান পাকিস্তানের বিরুদ্ধে "কাবুলের সার্বভৌম ভূখণ্ড লঙ্ঘনের" অভিযোগও করেছে।  তালেবানের স্বরাষ্ট্রমন্ত্রী সিরাজউদ্দিন হাক্কানি বলেছেন যে, আফগানিস্তান যেকোনো আগ্রাসনের কঠোর জবাব দেবে, পাকিস্তানকে "প্রচার ও উস্কানি" ছড়ানোর অভিযোগ এনে তিনি বলেন, তেহরিকে তালেবান পাকিস্তান সমস্যা পাকিস্তানের অভ্যন্তরীণ বিষয় এবং ইসলামাবাদকে এটি অভ্যন্তরীণভাবে সমাধানের আহ্বান জানান। শান্তি আলোচনার কথা উল্লেখ করে তালেবানদের স্বরাষ্ট্রমন্ত্রী সিরাজউদ্দীন হাক্কানি জোর দিয়ে বলেন যে, তালেবানরা আফগান ভূখণ্ডে লঙ্ঘন সহ্য করবে না।  

### পাকিস্তান
পাকিস্তান সশস্ত্র বাহিনীর মুখপাত্র আহমেদ শরীফ চৌধুরী, কাবুলে পাকিস্তান বিমান হামলা চালিয়েছে কিনা তা নিশ্চিত বা অস্বীকার করেননি। আহমদ শরীফ চৌধুরী বলেন যে, "আফগানিস্তানকে পাকিস্তানের বিরুদ্ধে অভিযানের ঘাঁটি হিসেবে ব্যবহার করা হচ্ছে, এবং এর প্রমাণও রয়েছে," তিনি আরও বলেন, "পাকিস্তানের জনগণের জীবন ও সম্পত্তি রক্ষার জন্য প্রয়োজনীয় ব্যবস্থা গ্রহণ করা হবে এবং তা অব্যাহত থাকবে।"  পাকিস্তান সন্ত্রাসী হামলার জন্য আফগানিস্তানে "ভারতীয় প্রক্সিদের" দায়ী করে।  পাকিস্তানের রাষ্ট্রপতি আসিফ আলী জারদারি আফগানিস্তানের পাল্টা আক্রমণের তীব্র নিন্দা জানিয়ে বলেছিলেন যে "আফগানিস্তান ভারত-অধিকৃত জম্মু ও কাশ্মীরের নিপীড়িত জনগণের ন্যায্য স্বাধীনতা সংগ্রাম থেকে মুখ ফিরিয়ে নিয়েছে", যা তিনি "ইতিহাস এবং মুসলিম উম্মাহ উভয়ের প্রতিই অবিচার" বলে দাবি করেছিলেন। 

#### রাষ্ট্র বহির্ভূত গোষ্ঠী

* পাকিস্তানি তালেবান: একজন টিটিপি কর্মকর্তা নিশ্চিত করেছেন যে কাবুলে বিমান হামলায় তেহরিক-ই-তালেবান পাকিস্তান (টিটিপি) এর কমপক্ষে দুইজন সিনিয়র সদস্য নিহত হয়েছেন।

### আন্তর্জাতিক প্রতিক্রিয়া

## তথ্যসূত্র

বিষয়শ্রেণী:আফগানিস্তান জড়িত সামরিক অভিযান
বিষয়শ্রেণী:আফগানিস্তান জড়িত যুদ্ধ
বিষয়শ্রেণী:পাকিস্তান জড়িত সামরিক অভিযান